b'\n_START_ARTICLE_\nTemporada d\'huracans de l\'Atl\xc3\xa0ntic de 1980\n_START_SECTION_\nHurac\xc3\xa0 Allen\n_START_PARAGRAPH_\nCom la majoria dels huracans de l\'Atl\xc3\xa0ntic, Allen es va originar com una ona tropical que va partir de la costa d\'\xc3\x80frica. Va assolir la for\xc3\xa7a de tempesta tropical el 2 d\'agost i el dia 3 es va despla\xc3\xa7ar cap a Barbados i Saint Lucia en forma d\'hurac\xc3\xa0. Ja en el mar Carib, la tempesta va passar just al sud de l\'Espanyola i va prosseguir el seu cam\xc3\xad a l\'oest entre Cuba i Jamaica._NEWLINE_Allen es va mantenir al sud de Cuba i va passar pel canal de Yucat\xc3\xa1n en direcci\xc3\xb3 al golf de M\xc3\xa8xic. El centre de l\'hurac\xc3\xa0 Allen finalment va tocar terra ferma al sud de Texas prop de la frontera amb M\xc3\xa8xic. Allen va entrar en una r\xc3\xa0pida caiguda d\'intensitat just abans de recalar, en un efecte titllat pel Servei Nacional del Clima com a "miracul\xc3\xb3s"._NEWLINE_Allen va ser un dels huracans de l\'Atl\xc3\xa0ntic registrat m\xc3\xa9s forts, amb vents m\xc3\xa0xims sostinguts de 305\xc2\xa0km/h. Es va convertir en un cicl\xc3\xb3 de categoria 5 en l\'Escala d\'huracans de Saffir-Simpson el 5 d\'agost; Allen aconseguiria de nou aquesta categoria en dues ocasions m\xc3\xa9s. Mentre la tempesta passava al sud de Cuba, el seu camp de vents es va estendre tan lluny com per causar vents amb for\xc3\xa7a de vendaval que van ser registrats en els Keys de Florida en el costat lluny\xc3\xa0 a Cuba._NEWLINE_Allen va causar aproximadament 250 v\xc3\xadctimes mortals, gran part d\'elles a Hait\xc3\xad. Les destrosses totals es xifraren en 1.000 milions de d\xc3\xb2lars (1980 USD), la major part concentrades als Estats Units i a Hait\xc3\xad.\n_START_SECTION_\nHurac\xc3\xa0 Bonnie\n_START_PARAGRAPH_\nBonnie es va formar a mig cam\xc3\xad entre Cap Verd i les Illes de Sobrevent, en les Antilles menors el 14 d\'agost. La tempesta es va moure gaireb\xc3\xa9 directament cap al nord i va agafar for\xc3\xa7a d\'hurac\xc3\xa0. Un sistema tropical que l\'acompanyava es va col\xc2\xb7locar al costat de Bonnie, per\xc3\xb2 mai va excedir for\xc3\xa7a de depressi\xc3\xb3. Bonnie va continuar cap al nord fins que es va convertir en extratropical el 19 d\'agost. L\'hurac\xc3\xa0 Bonnie no va provocar danys.\n_START_SECTION_\nHurac\xc3\xa0 Charley\n_START_PARAGRAPH_\nUna tempesta extratropical es va allunyar de la costa Atl\xc3\xa0ntica dels Estats Units el 20 d\'agost. En moure\'s sobre l\'oce\xc3\xa0, la seva circulaci\xc3\xb3 es va tancar i va prendre caracter\xc3\xadstiques subtropicals. La tempesta va seguir un cam\xc3\xad corbat generalment cap a l\'est. El 23, va assolir for\xc3\xa7a d\'hurac\xc3\xa0 i va comen\xc3\xa7ar a moure\'s directament cap a l\'est. Charley es va afeblir i va ser absorbit per un cicl\xc3\xb3 extratropical el 26 d\'agost sense haver tocat terra.\n_START_SECTION_\nTempesta Tropical Danielle\n_START_PARAGRAPH_\nDanielle es va formar com una depressi\xc3\xb3 tropical enfront de les costes de Louisiana el 4 de setembre. En moure\'s a l\'oest, va prendre for\xc3\xa7a i va assolir la intensitat de tempesta tropical el dia 5 en trobar-se just al sud de Cameron, Louisiana. Va tocar terra prop de Galveston, Texas unes quantes hores despr\xc3\xa9s. Danielle es va afeblir sobre terra, per\xc3\xb2 la seva circulaci\xc3\xb3 va ser rastrejada terra endins fins a arribar a Del R\xc3\xado, Texas._NEWLINE_Els danys causats pels vents i marees de Danielle van ser m\xc3\xadnims. No obstant aix\xc3\xb2 fortes precipitacions van causar inundacions a Beaumont i Port Arthur a Texas. L\'aeroport de Beaumont/Port Arthur o Nederland, va registrar una precipitaci\xc3\xb3 r\xc3\xa8cord de 436 mm. La tempesta va totalitzar un pic de precipitaci\xc3\xb3 de 465 mm a Texas.\n_START_SECTION_\nHurac\xc3\xa0 Earl\n_START_PARAGRAPH_\nL\'hurac\xc3\xa0 Earl va ser el primer d\'una s\xc3\xa8rie curta d\'huracans de tipus Cap Verd que s\'han format a principis de setembre. Earl va rebre el nom el 6 de setembre, encara que el rean\xc3\xa0lisi va mostrar que en realitat va aconseguir nivell de tempesta tropical el 4. La tempesta va seguir una traject\xc3\xb2ria corba m\xc3\xa9s o menys centrada en les A\xc3\xa7ores. Va aconseguir nivell d\'hurac\xc3\xa0 el 8 de setembre abans d\'afeblir-se i convertir-se en extratropical el dia 10._NEWLINE_No es van donar compte de danys causats per Earl ni a terra ferma ni en embarcacions.\n_START_SECTION_\nHurac\xc3\xa0 Frances\n_START_PARAGRAPH_\nUn fort sistema de baixes pressions es va allunyar de la costa d\'\xc3\x80frica el 5 de setembre, va prendre for\xc3\xa7a r\xc3\xa0pidament i va assolir intensitat d\'hurac\xc3\xa0 el dia 7. Frances es va moure lentament cap a l\'oest i va registrar la seva m\xc3\xa0xima intensitat amb vents de 185 km/h (categoria 3 en l\'escala d\'huracans de Saffir-Simpson). Va prendre traject\xc3\xb2ria nord alhora que s\'afeblia amb condicions desfavorables. Va girar al nord-est i va ser absorbit per un altre sistema de baixes pressions en trobar-se al nord de l\'Atl\xc3\xa0ntic el 20 de setembre._NEWLINE_Diverses embarcacions van registrar vents forts de tempesta tropical, per\xc3\xb2 en canvi, no es van registrar desperfectes excepte per r\xc3\xa0fegues menors a Cap Verd.\n_START_SECTION_\nHurac\xc3\xa0 Georges\n_START_PARAGRAPH_\nInicialment Georges es va formar com a depressi\xc3\xb3 tropical sobre el centre de l\'Atl\xc3\xa0ntic l\'1 de setembre. Aquesta depressi\xc3\xb3 es va mantenir feble els seg\xc3\xbcents dies en prendre el rumb oest-nord-oest. La seva interacci\xc3\xb3 amb una borrasca no tropical va interrompre la depressi\xc3\xb3 i va destruir la seva circulaci\xc3\xb3. El 4 de setembre, un sistema subtropical es va comen\xc3\xa7ar a formar dels romanents de la depressi\xc3\xb3 en comen\xc3\xa7ar a girar al nord-est. La depressi\xc3\xb3 subtropical va prendre for\xc3\xa7a i es va convertir en tropical, convertint-se finalment en una tempesta amb nom el 7 de setembre en passar al nord de les Bermudes. La tempesta tropical es va intensificar en hurac\xc3\xa0, un dels pocs a fer-ho al nord de 40\xc2\xb0N. Despr\xc3\xa9s de passar Cap Race, Georges va perdre les seves caracter\xc3\xadstiques tropicals sobre l\'aigua freda. Georges no va causar danys coneguts.\n_START_SECTION_\nTempesta Tropical Hermine\n_START_PARAGRAPH_\nUna ona tropical d\'\xc3\x80frica que va travessar l\'oce\xc3\xa0 Atl\xc3\xa0ntic es va organitzar per arribar a tempesta tropical prop de la costa d\'Hondures el 21 de setembre. Despr\xc3\xa9s de fregar Hondures, una desorganitzada tempesta tropical Hermine va tocar terra just al nord de la Ciutat de Belize el 22. Despr\xc3\xa9s de creuar la pen\xc3\xadnsula de Yucat\xc3\xa1n, Hermine va sortir breument a la badia de Campeche on va tornar a prendre for\xc3\xa7a i va retornar a les platges mexicanes. La tempesta va vagar terra endins i es va dissipar el 26 de setembre._NEWLINE_Hermine va causar inundacions d\'aigua dol\xc3\xa7a a M\xc3\xa8xic, per\xc3\xb2 no van ser notificades xifres exactes del Centre Nacional d\'Huracans. No es va rebre informes de part d\'Hondures i de Belize, per\xc3\xb2 alguns meteor\xc3\xb2legs afirmen que probablement es van presentar inundacions similars en ambd\xc3\xb3s pa\xc3\xafsos.\n_START_SECTION_\nHurac\xc3\xa0 Ivan\n_START_PARAGRAPH_\nIvan va ser una tempesta excepcional i es va formar d\'un sistema extratropical que havia estat rastrejat des de les costes de Portugal des de finals de setembre. La tempesta extratropical es va despla\xc3\xa7ar err\xc3\xa0ticament cap al sud-oest de les A\xc3\xa7ores i va adquirir lentament caracter\xc3\xadstiques tropicals. El sistema es va convertir en una tempesta amb nom el 4 d\'octubre. La tempesta tropical Ivan es va intensificar en un hurac\xc3\xa0 de categoria 2, va prendre al principi una traject\xc3\xb2ria oest-nord-oest i va girar despr\xc3\xa9s bruscament cap al nord-est. Es va fusionar amb un sistema extratropical i amb un front l\'11 d\'octubre._NEWLINE_La formaci\xc3\xb3 d\'Ivan va ser inesperada, al ser en aig\xc3\xbces fredes i en una regi\xc3\xb3 de l\'Atl\xc3\xa0ntic on el desenvolupament tropical no \xc3\xa9s com\xc3\xba; va ser el sistema tropical generat m\xc3\xa9s al nord-est fins a la gestaci\xc3\xb3 de l\'hurac\xc3\xa0 Vince molt m\xc3\xa9s al nord durant la temporada 2005. No es van registrar danys car mai es va apropar a terra i cap vaixell va experimentar vents amb for\xc3\xa7a d\'hurac\xc3\xa0.\n_START_SECTION_\nHurac\xc3\xa0 Jeanne\n_START_PARAGRAPH_\nJeanne va ser una altra inusual tempesta de novembre i va ser el primer hurac\xc3\xa0 registrat que passava en el golf de M\xc3\xa8xic durant la temporada. Jeanne va comen\xc3\xa7ar com a depressi\xc3\xb3 tropical prop de les costes de Nicaragua el 8 de novembre. La depressi\xc3\xb3 va aconseguir nivell de tempesta tropical l\'endem\xc3\xa0 en moure\'s a trav\xc3\xa9s del canal de Yucat\xc3\xa1n. Jeanne va girar a l\'oest al centre del golf, prenent for\xc3\xa7a d\'hurac\xc3\xa0. Es va afeblir al moment en qu\xc3\xa8 va entrar a l\'oest del golf i va recular a tempesta tropical. Va serpentejar durant diversos dies fins que un front fred que s\'allunyava de la costa de Texas va destruir la circulaci\xc3\xb3 de la tempesta. Els sistemes es van fusionar el 16 de novembre._NEWLINE_Les destrosses es van limitar a embarcacions, les quals van ser sorpreses per la tempesta fora de temporada. Els efectes posteriors de Jeanne van incloure un registre que va trencar marques de 591 mm de precipitaci\xc3\xb3 en un lapse de 24 hores a Key West, Florida.\n_START_SECTION_\nHurac\xc3\xa0 Karl\n_START_PARAGRAPH_\nUna gran borrasca extratropical es va formar prop de la costa del sud-est dels Estats Units el 21 de novembre. La borrasca es va allunyar de la costa i una massa convexa de n\xc3\xbavols es va formar prop del seu centre. La massa de n\xc3\xbavols va adquirir diverses caracter\xc3\xadstiques pr\xc3\xb2pies d\'un sistema tropical el 25 de novembre; es va estimar que la seva intensitat era d\'hurac\xc3\xa0 i llavors, va ser anomenat Karl. Va seguir un trajecte cicl\xc3\xb2nic en corba, primer cap a l\'est i posteriorment al nord. Es va apropar a les A\xc3\xa7ores el 27, per\xc3\xb2 no prou com per afectar a les illes. L\'hurac\xc3\xa0 va esdevenir extratropical el 28 de novembre. No es van associar destrosses arran de la tempesta.'